આપણે કાયમ બીજાઓ પાસેથી અપેક્ષાઓ રાખીએ છીએ, આપણે ઇચ્છીએ તેમ વર્તન કરવાની, બોલવાની, કામ કરવાની વગેરે, અને જ્યારે લોકો આપણી અપેક્ષાઓની વિરુદ્ધ વર્તન કરે ત્યારે આપણે તેમના પ્રત્યે નારાજ થઈ જઈએ છીએ. આને બદલે લોકો જેવા છે તેવા જ તેમને સ્વીકારવાનો પ્રયત્ન કરો. એ ધ્યાનમાં રાખો કે એ લોકો પણ તમારી જેમ જ અપૂર્ણ છે, એ પણ ભૂલો કરે છે, એ પણ હાસ્ય અને આનંદ શોધે છે અને તમારી જેમ જ એ પણ તણાવથી દૂર ભાગવા માંગે છે. એવું માની લો કે તેઓ તેમનું શ્રેષ્ઠ કામ કરી રહ્યા છે, તેમને તેઓ જેવા છે એવા જ રહેવા દઈ સ્મિત કરો, તેમની સાથેના તમારા સમયને માણવાનો પ્રયત્ન કરો.